цели. Ако за жилищни цели се използва по-малко от половината от разгънатата използваема застроена площ, сградата се класифицира като нежилищна сграда в съответствие с проектното си предназначение.
 Целта на променливата за броя на разрешенията за строеж на жилищни сгради е да се разкрие бъдещото развитие на строителната дейност като единични бройки.
 Тази променлива се състои от броя на жилищата в нови жилищни сгради, за които са издадени разрешения за строеж (обхващащи жилищните сгради, състоящи се от едно жилище, и жилищните сгради, състоящи се от множество жилища). Под жилище се разбира стая или апартамент и принадлежащите към него помещения в масивна сграда или структурно отделена част от същата, която в съответствие с начина, по който е построена, престроена, преобразувана и т.н., е предназначена за обитаване от частни лица. Жилището следва да разполага със самостоятелен вход откъм улица (пряк или през градина или площадка) или откъм общо пространство в рамките на сградата (стълбище, проход, галерия и т.н.). Отделните стаи за обитаване, за които е ясно, че са предназначени за използване като част от жилището, следва да се броят за част от жилището. Следователно едно жилище може да се състои от отделни сгради в едно и също оградено пространство, при условие че тези сгради са с ясно изразено предназначение за обитаване от едно и също частно домакинство.
 Разширенията на съществуващи жилищни сгради, за които не се изисква разрешение за строеж, не се смятат за жилища за целите на тази статистика.
 2) Променлива 150102: „Разрешения за строеж – квадратни метри (разгъната използваема застроена площ или друга мярка за площ“)
 За „разрешенията за строеж“ определение има в точката за променлива 150101 в З1. Целта на променливата за разрешенията за строеж, отнасяща се до разгънатата използваема застроена площ, е да се разкрие бъдещото развитие на строителната дейност по отношение на обема.
 Тази променлива се съставя въз основа на разгънатата използваема застроена площ в квадратни метри на новите жилищни и нежилищни сгради, за които са издадени разрешения. Разгънатата използваема застроена площ на дадена сграда се измерва в рамките на външните очертания на ограждащите стени, като се изключват следните места:
 —
 зони за строителство (например места с демаркационни компоненти, опори, колони, стълбове, шахти, комини),
 —
 функционални зони за помощни цели (например, зони, заети от отоплителни или климатични инсталации, от генератори на електроенергия),
 —
 места за преминаване (например, площи, заети от стълбища, асансьори, ескалатори).
 Частта от разгънатата използваема застроена площ в дадена сграда, използвана за жилищни цели, включва площта, използвана за кухни, всекидневни, спални и помощни стаи, мази и общи помещения на жилищните единици.
 Ако от събраните данни не може пряко да се установи разгънатата използваема застроена площ, тя може да бъде определена приблизително въз основа на наличните източници.
 (1) Регламент (ЕС) No 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (ОВ L 174, 26.6.2013 г., стр. 1).
 (2) Регламент (ЕИО) No 696/93 на Съвета от 15 март 1993 г. относно статистическите отчетни единици за наблюдението и анализа на производствената система в Общността (ОВ